Meisie ernstig na sy deur hond aangeval isŉ Kleuter is in ŉ ernstige toestand nadat sy Dinsdagmiddag deur ŉ Amerikaanse veghond aangeval is by ŉ huis in Kempton Park. ŉ Woordvoerder van ER24, Derrick Banks, sê die meisie, wat na bewering 6 jaar oud is, het ernstige wonde aan haar kop en linkeroor opgedoen. Banks sê die meisie het erg gebloei en daar is verbande om haar kop gebind om die bloeding te stop. Hy sê die meisie is op die toneel gestabiliseer voor sy na ŉ nabygeleë hospitaal vervoer is. Banks sê dit is nie duidelik aan wie die hond behoort of hoekom hy die meisie aangeval het nie. Die owerhede ondersoek die saak.